**Horace Pippin** (født 22. februar 1888 i West Chester, Pennsylvania, USA, død 6. juli 1946 samme sted) var en farget naivistisk maler.

* *Pictures just come to my mind, and I tell my heart to go ahead*

Stilen hans ble beskrevet som naivistisk snarere enn primitiv. Temaer han arbeidet med var landskaper og religiøse emner, men også slaveri og den raseskillepolitikken som USA ikke på langt nær var kvitt på den tid.

Liv
---

Horace Pippin Han var født i en fattig familie og vokste opp i brytningstiden etter avskaffelsen av slaveriet, der fargede ble betraktet med skepsis når det gjaldt evner. Familien flyttet til Goshen i delstaten New York i 1891. Han forlot skolegangen i 1903 for å forsørge moren som da var blitt enke. Han fikk arbeide som bærer. Han var allerede som tiåring så smått i gang med å male bilder med bibelske temaer.

Moren døde i 1911, og han flyttet til Paterson, New Jersey. Der arbeidet han dels som støperiarbeider og des i pakkeri. Han meldte seg frivillig til militæret i 1917 og ble sendt som infanterist til Frankrike. Et tysk skudd ødela den høyre skulderen, slik at den ble ubevegelig for resten av livet. Han sa selv om krigen:«I did not care what or where I went at. I asked God to help me, and he did so. And that is the way I came through that terrible and Hellish place. For the whole entire battlfield was hell, so it was no place for any human being to be» *(Jeg brydde meg ikke om hvor og hva jeg skulle. Jeg ba Gud om hjelp, og den fikk jeg. Og det var slik jeg kom meg gjennom det helvetesstedet. For hele slagmarken var et helvete og ikke noe sted for noe menneskelig vesen å være.)* Fra krigen kom han hjem med en skissebok som regnes som hans tidligste verker som fortsatt finnes.

Han giftet seg i 1920 med enken Jenny Wade, som hadde en sønn. Hun åpnet vaskeri, og de klarte å leve av det hun tjente sammen med hans krigspensjon.

Han tok opp malingen for alvor i 1928 og ble en av de mere kjente naivistene. Han blir ofte sammenlignet med Henri Rousseau (1844 – 1910). Han utviklet en egen maleteknikk, der den venstre hånden førte den kraftløse høyre som holdt penselen.

Horace Pippin døde 6. juli 1946 i West Chester i Pennsylvania av et slaganfall mens han sov.

Referanser
----------

1. ↑   Tsjekkias nasjonale autoritetsdatabase, NKC-identifikator jo20211110569, besøkt 3. mai 2021[Hentet fra Wikidata]
2. ↑   philamuseum.org[Hentet fra Wikidata]
3. ↑   Gemeinsame Normdatei, besøkt 14. desember 2014[Hentet fra Wikidata]
4. 1 2   doi.org[Hentet fra Wikidata]
5. ↑   Encyclopædia Britannica Online, Encyclopædia Britannica Online-ID biography/Horace-Pippin, besøkt 9. oktober 2017[Hentet fra Wikidata]
6. ↑   Gemeinsame Normdatei, GND-ID 119184117, besøkt 16. oktober 2015[Hentet fra Wikidata]
7. ↑   Autorités BnF, BNF-ID 13330471b[Hentet fra Wikidata]
8. ↑   Find a Grave, Find a Grave 2484, besøkt 9. oktober 2017[Hentet fra Wikidata]
9. ↑   Gemeinsame Normdatei, besøkt 31. desember 2014[Hentet fra Wikidata]
10. ↑   Museum of Modern Arts online samling, MoMA kunstner-ID 4635, besøkt 4. desember 2019[Hentet fra Wikidata]
11. ↑  "Pippin, Horace." Grolier Encyclopedia of Knowledge, volume 15, copyright 1991. Grolier Inc. ISBN 0-7172-5300-7

Eksterne lenker
---------------

* Horace Pippin Paper Archives
* Butler Art
* Metropolitan Museum of Art
* Artyzm[*død lenke*]
* Horace Pippin links
* Horace Pippin links

### Utvalgte arbeider

* Self Portrait, 1944
* Interior, 1944[*død lenke*]
* Harmonizing, 1944
* Zachariah, 1943
* The Trial of John Brown, 1942

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC
 |